Նա հավելեց, որ տարածաշրջանի երկրներից Հայաստանն առաջինն է, ում հետ Ճապոնիան ներդրումների խրախուսման և փոխադարձ պաշտպանության մասին համաձայնագիր է ստորագրում, ինչը Հայաստանում բարձր են գնահատում: «Մենք համոզված ենք, որ այսօր ստորագրված համաձայնագիրը նոր խթան կարող է հանդիսանալ երկու բարեկամ երկրների միջև տնտեսական փոխգործակցության զարգացման համար: Ինչպես ճապոնական իմաստությունն է ասում` «Համոզմունքը կարող է լեռներ շարժել, և մենք համոզմունք ունենք, որ համատեղ ջանքերով մեր երկու երկրների բարեկամական գործընկերությունը կշարժենք առաջ»,- եզրափակեց ՀՀ ԱԳ նախարարը: